Як вынік Закону адбываецца беспрэцэдэнтная падзея - у сакавіку 2004 г. Нацыянальны цэнтр інтэлектуальнай уласнасці надаў Беларускай Праваслаўнай Царкве выключнае права на выкарыстанне слова "праваслаўная" ў сваёй назве і выключнае права на выкарыстанне выявы крыжа Еўфрасіні Полацкай21, такім чынам, без дазволу Беларускага Экзархату ніводная арганізацыя не можа мець у сваёй назве гэтага слова і карыстацца гэтай выявай. Такім чынам, хаця перш за ўсё такое выключнае права было скіраванае супраць камерцыйнага выкарыстання брэндаў, аднак яшчэ важней тое, што на ўзроўні манаполіі на назву скасоўваецца любая магчымасць для альтэрнатыўных праваслаўных зарэгістраваць рэлігійную арганізацыю. Такое рашэнне было скіраванае ў тым ліку супраць Беларускай Аўтакефальнай Праваслаўнай Царквы. Як вядома, ні ў Расіі, ні на Ўкраіне, такая сітуацыя не ўяўляецца магчымай, у Беларусі ж можа існаваць толькі адна арганізацыйная форма традыцыйнай рэлігіі праваслаўя - Беларуская Праваслаўнай Царква.